ข่าวดี! “ทีมนักวิจัยไทย” ผลิตชุดตรวจ “โควิด-19” สำเร็จ เตรียมส่งมอบให้ “สธ.” 1 ล้านชุด
ข่าวดี! “ทีมนักวิจัยไทย” ผลิตชุดตรวจ “โควิด-19” สำเร็จ เตรียมส่งมอบให้ “สธ.” 1 ล้านชุด หวังช่วยประชาชนเข้าถึงการตรวจโรค
ข่าวดี! “ทีมนักวิจัยไทย” ผลิตชุดตรวจ “โควิด-19” สำเร็จ เตรียมส่งมอบให้ “สธ.” 1 ล้านชุด หวังช่วยประชาชนเข้าถึงการตรวจโรค
18 มี.ค. 2563

ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) เปิดเผยว่า อว.ได้เสนอมาตรการเพื่อป้องกันการแพร่ระบาดของเชื้อไวรัสโคโรนาสายพันธุ์ใหม่ 2019 (โควิด-19) ต่อ พล.อ.ประยุทธ์ จันทร์โอชา นายกรัฐมนตรี  ซึ่ง 1 ในนั้นคือมาตรการสนับสนุนงานวิจัยเกี่ยวกับโควิด-19
โดยสำนักงานการวิจัยแห่งชาติ (วช.) ได้ร่วมกับบริษัทสยามไบโอไซน์ ผลิตชุดตรวจโควิด-19 เพื่อการวินิจฉัยโรคอย่างแม่นยำ ซึ่งขณะนี้สามารถผลิตชุดตรวจได้สำเร็จ ผ่านการทดสอบมาตรฐานของ อย. แล้ว และพร้อมผลิตเพื่อให้ประชาชนเข้าถึงการตรวจโรค COVID-19 ได้ง่ายขึ้น โดยจะส่งมอบทั้งหมด จำนวน 1 ล้านชิ้นให้กับกระทรวงสาธารณสุข (สธ.) ภายใน 6 เดือน จากปัจจุบันที่มีความต้องการในการใช้เฉลี่ย 4,000 ชิ้น/วัน ทั้งนี้ สามารถลดต้นทุนการผลิตเฉลี่ยประมาณ 40% เหลือเพียงประมาณ 1,000 บาท จากเดิมราคาประมาณ 4,000 บาท เป็นต้น
นอกจากนี้ อว. ยังเตรียมการสนับสนุนงานวิจัยในด้านอื่นๆ โดยมุ่งเน้นสนับสนุนบุคลากรทางการแพทย์เป็นหลัก อาทิ หน้ากากอนามัยจากแผ่นกรองเส้นใยสมบัติพิเศษต้านเชื้อไวรัสและฝุ่น PM 2.5 , หน้ากากผ้าแบบซักได้ , หุ่นยนต์ช่วยประเมินผู้ป่วย เป็นต้น